Tirkšlių herbas

Tirkšlių herbas – vienas iš Tirkšlių miestelio (Mažeikių rajonas) heraldikos atributų.

Aprašas

Herbo skydo mėlyname lauke sidabrinis stulpas su penkiomis viena virš kitos išdėliotomis raudonomis širdimis. Širdys pasirinktos pagal miestelio centre stovintį unikalaus koplytstulpio, kurio keturiuose šonuose išmūryta po penkias viena virš kitos išdėliotas raudonas širdis. Apie šį koplytstulpį sukurtos kelios legendos. Pasak vienos, jį 1667 m. pastačiusi vietos dvarininkė Važinskienė švedų nukankintam sūnui atminti. Kaip teigiama kitoje legendoje, koplytstulpį išmūrijęs Važinskis švedų nukankintam savo tarnui, neišdavusiam pasislėpusios jo žmonos su 4 vaikais, įamžinti.

Istorija

2004 m. birželio 21 d. herbą Lietuvos Respublikos Prezidentas patvirtino dekretu Nr. 110. Herbo etalono autorius – dailininkė Laima Ramonienė.

Šaltiniai 

 

Tirkšliai
2004 m. patvirtinti Lietuvos gyvenviečių herbai
Mažeikių rajono savivaldybės gyvenviečių herbai